ddrg/super_eurlex huggingface dataset:
A Bizottság határozata

(1987. március 12.)

az egyes gyümölcsfafajok ültetvényei termelési potenciáljának meghatározása céljából a tagállamok által végzendő felmérésekre vonatkozó kiegészítő rendelkezések megállapításáról szóló 76/806/EGK határozat második módosításáról

(87/206/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 86/652/EGK irányelvvel [1] módosított, az egyes gyümölcsfafajok ültetvényei termelési potenciáljának meghatározása céljából a tagállamok által végzendő statisztikai felmérésekről szóló, 1976. július 20-i 76/625/EGK tanácsi irányelvre [2] és különösen annak 2. cikke (3) bekezdésére,

mivel a felmérés tárgyát képező új fajokra osztályokat kell meghatározni a fák életkora és a telepítés sűrűsége tekintetében;

mivel az ebben a határozatban előírt intézkedések összhangban vannak az Agrárstatisztikai Állandó Bizottság véleményével,

ELFOGADTA EZT A HATÁROZATOT:

1. cikk

A 76/806/EGK bizottsági határozat [3] mellékletének helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 1987. március 12-én.

a Bizottság részéről

Alois Pfeiffer

a Bizottság tagja

[1] HL L 382., 1986.12.31., 16. o.

[2] HL L 218., 1976.4.11., 10. o.

[3] HL L 285., 1976.10.16., 34. o.

--------------------------------------------------

MELLÉKLET

ÉLETKOR ÉS TELEPÍTÉSI SŰRŰSÉG SZERINTI OSZTÁLYOK

a) A következő osztályok kerülnek felállításra:

| Alma, körte | Őszibarack, sárgabarack | Narancs, citrom és kis gyümölcsű citrusfélék |

A fa kora (években) | 0–4 5–9 10–14 15–24 25 és annál több | 0–4 5–9 10–14 15–19 20 és annál több | 0–4 5–9 10–14 15–24 25–39 40 és annál több |

Az ültetés sűrűsége (fák/ha) | 400-nál kevesebb 400–799 800–1599 1600 és annál több | 300-nál kevesebb 300–399 400–599 600–799 800 és annál több | 250-nél kevesebb 250–374 375–499 500–624 625–749 750 és annál több |

b) Továbbá a tagállamok a nagy sűrűségű, almát és körtét termő gyümölcsösök esetén a "15–24 év" korcsoportot a következő két csoportra oszthatják fel:

"15–19 év"

,

"20–24 év"

.

--------------------------------------------------
A Bizottság határozata

(1987. január 19.)

a friss hús Közösségbe történő behozatalára feljogosított chilei létesítmények jegyzékéről

(87/124 EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 86/469/EGK irányelvvel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikkének (1) bekezdésére és 18. cikkének (1) bekezdésére,

mivel harmadik országokban található létesítményekből csak akkor engedélyezhető friss hús behozatala a Közösségbe, ha azok megfelelnek a 72/462/EGK irányelvben megállapított általános és különleges feltételeknek;

mivel az első ellenőrzés alapján Chilében egyetlen létesítményt sem ítéltek kielégítőnek;

mivel a 72/462/EGK irányelv 5. cikke, valamint a szarvasmarhafélék, sertések és a friss hús tagsággal nem rendelkező országokból való behozatala tekintetében elvégzendő helyszíni ellenőrzések végrehajtásáról szóló, 1986. szeptember 11-i 86/474/EGK bizottsági határozat [3] 2. cikkének (1) bekezdése szerint végzett további ellenőrzés feltárta, hogy egy intézményben emelkedett a higiéniai színvonal, és így kielégítőnek tekinthető;

mivel ilyen körülmények között ezen létesítményt fel lehet venni a Közösségbe irányuló kivitelre feljogosított létesítmények jegyzékébe;

mivel a friss húsnak az e határozat mellékletében megadott létesítményből való behozatala továbbra is máshol meghatározott rendelkezések és a Szerződés általános rendelkezései hatálya alá tartozik; mivel különösen egyes húskategóriák – mint például egyes maradékanyagokat tartalmazó hús – harmadik országból való behozatala és más tagállamokba való szállítása olyan harmonizált közösségi szabályok hatálya alá tartozik, amelyeket még nem hajtottak teljesen végre;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A mellékletben feltüntetett chilei létesítményt az említett melléklet szerint engedélyezik a friss hús Közösségbe való behozatala tekintetében.

(2) A mellékletben felsorolt létesítményekből származó behozatal továbbra is máshol megállapított közösségi állat-egészségügyi rendelkezések hatálya alá tartozik.

2. cikk

A tagállamok megtiltják a mellékletben fel nem sorolt létesítményekből származó friss hús behozatalát.

3. cikk

Ezt a határozatot 1987. január 15-től kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 1987. január 19-én.

a Bizottság részéről

Frans Andriessen

alelnök

[1] HL L 275., 1986.9.26., 36. o.

[2] HL L 302., 1972.12.31., 28. o.

[3] HL L 279., 1986.9.30., 55. o.

--------------------------------------------------

MELLÉKLET

A LÉTESÍTMÉNYEK JEGYZÉKE

Jóváhagyási szám | Létesítmény | Cím |

JUHHÚS

Vágóhíd

1 | Frigorífico Cuerilán, SA | Punta Arenas |

--------------------------------------------------
A Tanács határozata

(1987. május 26.)

az autóbusszal végzett nemzetközi különjárati személyszállításról szóló megállapodás (ASOR) II. és III. szakaszában megállapított rendelkezéseknek a Közösség és Svájc közötti alkalmazásáról

(87/286/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikkére,

ekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel az autóbusszal végzett nemzetközi különjárati személyszállításról szóló megállapodást (ASOR) az Európai Gazdasági Közösség nevében a 82/505/EGK határozattal [4] hagyták jóvá; mivel az ASOR 1983. december 1-jén lépett hatályba az Európai Gazdasági Közösség, Finnország, Norvégia, Svédország és Törökország között; mivel az ASOR Ausztria vonatkozásában 1986. június 1-jével lépett hatályba;

mivel Svájc esetében az ASOR 1987. január 1-jéig nem lépett hatályba; mivel a 18. cikk (4) bekezdéséből következik, hogy az ASOR II. és III. szakaszának rendelkezései 1987. augusztus 1-jétől alkalmazhatók Svájcra;

mivel Svájc kérte a többi szerződő fél egyetértését ahhoz, hogy ezt a dátumot 1987. április 1-jére hozzák előre, tekintettel arra, hogy az ASOR II. és III. szakaszának az idegenforgalmi idény kellős közepén történő bevezetése Svájc számára gyakorlati és gazdasági hátrányokkal járna;

mivel gyakorlati, gazdasági és politikai szempontból nincs akadálya annak, hogy az ASOR 1987. június 1-jétől lépjen hatályba,

A KÖVETKEZŐKÉPPEN HATÁROZOTT:

Egyetlen cikk

Az Európai Gazdasági Közösség elfogadja, hogy az autóbusszal végzett nemzetközi különjárati személyszállításról szóló megállapodás (ASOR) II. és III. szakaszában megállapított rendelkezések a Közösség és Svájc között 1987. június 1-jén lépjenek hatályba.

Kelt Brüsszelben, 1987. május 26-án.

a Tanács részéről

az elnök

L. Tindemans

[1] HL C 113., 1987.4.28., 3. o.

[2] 1987. május 15-i vélemény (a Hivatalos Lapban még nem tették közzé).

[3] 1987. május 14-i vélemény (a Hivatalos Lapban még nem tették közzé).

[4] HL L 230., 1982.8.5., 38. o.

--------------------------------------------------
A Tanács határozata

(1987. május 18.)

a Spitzbergák és a Medve-sziget térségében, továbbá a NAFO Egyezmény szerinti 3M körzetben a tőkehalfogási lehetőségek megosztásáról

(87/277/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Spanyolország és Portugália csatlakozási okmányával módosított, a halászati erőforrások megőrzésére és kezelésére vonatkozó közösségi rendszer létrehozásáról szóló, 1983. január 25-i 170/83/EGK tanácsi rendeletre [1] és különösen annak 11. cikkére,

tekintettel a Bizottság javaslatára,

mivel a Spitzbergák és a Medve-sziget térségében (ICES II b. körzet), illetve a NAFO Egyezményben meghatározott szabályozási területek szerinti 3M körzetre vonatkozó tőkehalfogási lehetőségeket úgy kell megosztani, hogy biztosítsák a közösség számára rendelkezésre álló mennyiségek ésszerű kezelését;

mivel annak érdekében, hogy a halászok a halászati tevékenységüket kiszámíthatóan folytathassák, a fogási lehetőségek megosztását a halállomány változásának függvényében kell megállapítani;

mivel a Spitzbergák és a Medve-sziget térségében tőkehalból a Közösség számára rendelkezésre álló állomány megosztása semmilyen módon nem sérti az 1920-as párizsi szerződésből eredő jogokat és kötelezettségeket,

A KÖVETKEZŐKÉPPEN HATÁROZOTT:

Egyetlen cikk

A Spitzbergák és a Medve-sziget térségében (ICES II b. körzet), illetve a NAFO Egyezményben meghatározott szabályozási területek szerinti 3M körzetben a tőkehalfogási lehetőségeket a mellékletben található táblázat szerint kell megosztani.

Kelt Brüsszelben, 1987. május 18-án.

a Tanács részéről

az elnök

P. De Keersmaeker

[1] HL L 24., 1983.1.27., 1. o.

--------------------------------------------------

MELLÉKLET

Tőkehal a Spitzbergák és a Medve-sziget térségében (ICES II b. körzet)

Teljes kifogható mennyiség (tonna) | Közösségi részesedés (tonna) | Németország (%) | Spanyolország (%) | Franciaország (%) | Portugália (%) | Egyesült Királyság (%) | A többi tagállam |

| ELSŐ RÉSZLET | A közösségi részesedés százaléka a többi tagállam számára meghatározott átalánymennyiség levonása után | Átalánymennyiség |

| 21000 vagy kevesebb | 15,31 | 52,15 | 8,61 | 11,01 | 12,92 | 100 tonna |

| MÁSODIK RÉSZLET | A közösségi részesedés százaléka az első részlet és a többi tagállam számára meghatározott mennyiség levonása után | Átalánymennyiség |

| 21001 – 23100 | 25,67 | 30,11 | 17,37 | 4,50 | 22,35 | 250 tonna |

| | A közösségi részesedés százaléka |

700001 – 800000 | 23101 – 26400 | 2 |

800001 – 900000 | 26401 – 29700 | 3 |

900001 – 1000000 | 29701 – 33000 | 4 |

1000001 vagy több | 33001 vagy több | | | | | | 5 |

Tőkehal a NAFO 3M körzetében

| Németország (%) | Spanyolország (%) | Franciaország (%) | Portugália (%) | Egyesült Királyság (%) |

ELSŐ RÉSZLET

7500 tonna vagy kevesebb | 9,33 | 28,67 | 4,00 | 39,33 | 18,67 |

MÁSODIK RÉSZLET

7500 tonna felett | 1,76 | 37,81 | 5,38 | 51,97 | 3,08 |

--------------------------------------------------
A Tanács határozata

(1988. június 22.)

az ízesítőanyag-készítményekben használt alapanyagok és egyéb anyagok jegyzékének a Bizottság általi összeállításáról

(88/389/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 213. cikkére,

mivel a Tanács 1988. június 22-én elfogadta az élelmiszerekben történő használatra szánt aromák és ezek gyártási alapanyagaira vonatkozó tagállami jogszabályok közelítéséről szóló 87/388/EGK irányelvet [1];

mivel nyilvánvalóvá vált, hogy célszerű az ízesítőanyag-készítmények előállításához felhasznált alapanyagok és anyagok adatainak összegyűjtése annak érdekében, hogy egyrészt értékelni lehessen az ízesítőanyag-készítményekkel és azok gyártási alapanyagaival kapcsolatos minden kérdést, másrészt hogy közösségi szinten meg lehessen tenni a szükséges lépéseket;

mivel a kérdéses adatok beszerzését megkönnyítheti, ha a Bizottság jegyzéket készít az érintett alapanyagokról és anyagokról,

A KÖVETKEZŐKÉPPEN HATÁROZOTT:

1. cikk

(1) A Bizottság – az e határozat elfogadásától számított 24 hónapon belül és a tagállamokkal folytatott konzultációt követően – összeállítja a következők jegyzékét:

- élelmiszerekből, valamint általában élelmiszernek tekintett gyógynövényekből és fűszerekből összeállított aromaforrások,

- zöldségekből vagy az általában nem élelmiszernek tekintett állati nyersanyagokból összeállított aromaforrások,

- zöldségekből vagy állati nyersanyagokból megfelelő fizikai eljárásokkal vagy enzimes, illetve mikrobiológiai eljárásokkal nyert aromaanyagok,

- kémiai úton előállított vagy kémiai úton izolált aromaanyagok, amelyek kémiailag megegyeznek az élelmiszerekben vagy az általában élelmiszernek tekintett gyógynövényekben és fűszerekben természetesen jelen lévő aromaanyagokkal,

- kémiai úton előállított, vagy kémiai úton izolált aromaanyagok, amelyek kémiailag megegyeznek a zöldségekben vagy az általában élelmiszernek nem tekintett állati nyersanyagokban természetesen jelen lévő aromaanyagokkal,

- a negyedik és ötödik francia bekezdésekben említetteken kívül egyéb kémiai úton előállított vagy kémiai úton izolált aromaanyagok,

- füstaromák gyártására használt alapanyagok és feldolgozási aromák, valamint azok a reakciókörülmények, amelyek között készülnek.

(2) Az első bekezdésben említett jegyzéket a Bizottság rendszeresen frissíti.

Kelt Luxembourgban, 1988. június 22-én.

a Tanács részéről

az elnök

M. Bangemann

[1] HL L 184., 1988.7.15., 61. o.

--------------------------------------------------
A Tanács határozata

(1988. július 18.)

az Európai Gazdasági Közösség és a Svájci Államszövetség között a fával, valamint a parafával mint megújuló nyersanyaggal kapcsolatos kutatásról és fejlesztésről szóló együttműködési megállapodás megkötéséről

(88/404/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Tanács 86/235/EGK határozatával [2] az anyagokra (nyersanyagok és korszerű anyagok) vonatkozó kutatási programot fogadott el (1986–1989), amelynek részét képezi a fával, többek között a parafával mint megújuló nyersanyaggal foglalkozó alprogram; mivel az említett határozat 6. cikke felhatalmazza a Bizottságot, hogy különösen azokkal a harmadik államokkal, amelyek részt vesznek a tudományos és műszaki kutatások területén folytatott európai együttműködésben (COST), megállapodásokra vonatkozó tárgyalásokat folytasson annak érdekében, hogy ezen országokat teljes egészében vagy részben bevonják e programba;

mivel a Tanács 87/177/EGK határozatával [3] az Európai Gazdasági Közösség nevében jóváhagyta az Európai Közösségek és többek között a Svájci Államszövetség közötti tudományos és műszaki kutatások területén folytatott együttműködésre vonatkozó keretmegállapodást;

mivel e megállapodást jóvá kell hagyni;

mivel a Szerződés nem biztosítja az ehhez szükséges hatáskört a 235. cikkben foglaltakon kívül,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Svájci Államszövetség között a fával, valamint a parafával mint megújuló nyersanyaggal kapcsolatos kutatásról és fejlesztésről szóló együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 9. cikkében előírt értesítést [4] a Tanács elnöke küldi meg.

Kelt Brüsszelben, 1988. július 18-án.

a Tanács részéről

az elnök

Y. Pottakis

[1] HL C 167., 1988.6.27.

[2] HL L 159., 1986.6.14., 36. o.

[3] HL L 71., 1987.3.14., 29. o.

[4] A megállapodás hatálybalépésének időpontját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1988. július 18.)

az Európai Gazdasági Közösség és a Svájci Államszövetség között a korszerű anyagokkal kapcsolatos kutatásról és fejlesztésről szóló együttműködési megállapodás (Euram) megkötéséről

(88/405/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Tanács 86/235/EGK határozatával [2] az anyagokra (nyersanyagok és korszerű anyagok) vonatkozó kutatási programot (1986–1989) fogadott el, amelynek részét képezi a korszerű anyagokkal foglalkozó alprogram (Euram); mivel az említett határozat 6. cikke felhatalmazza a Bizottságot, hogy különösen azokkal a harmadik államokkal, amelyek részt vesznek a tudományos és műszaki kutatások területén folytatott európai együttműködésben (COST), megállapodásokra vonatkozó tárgyalásokat folytasson annak érdekében, hogy ezen országokat teljes egészében vagy részben bevonják e programba;

mivel a Tanács 87/177/EGK határozatával [3] az Európai Gazdasági Közösség nevében jóváhagyta az Európai Közösségek és többek között a Svájci Államszövetség közötti tudományos és műszaki kutatások területén folytatott együttműködésre vonatkozó keretmegállapodást;

mivel e megállapodást jóvá kell hagyni;

mivel a Szerződés nem biztosítja az ehhez szükséges hatáskört a 235. cikkben foglaltakon kívül,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Svájci Államszövetség között a korszerű anyagokkal kapcsolatos kutatásról és fejlesztésről szóló együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 9. cikkében előírt értesítést [4] a Tanács elnöke küldi meg.

Kelt Brüsszelben, 1988. július 18-án.

a Tanács részéről

az elnök

Y. Pottakis

[1] HL C 167., 1988.6.27.

[2] HL L 159., 1986.6.14., 36. o.

[3] HL L 71., 1987.3.14., 29. o.

[4] A megállapodás hatálybalépésének időpontját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1988. november 21.)

az Európai Gazdasági Közösség és a Szíriai Arab Köztársaság közötti együttműködési megállapodás kiegészítő jegyzőkönyvének elfogadásáról

(88/598/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 238. cikkére,

tekintettel a Bizottság ajánlására,

tekintettel az Európai Parlament hozzájárulására [1],

mivel jóvá kell hagyni az Európai Gazdasági Közösség és a Szíriai Arab Köztársaság között 1977. január 18-án Brüsszelben aláírt együttműködési megállapodás [2] kiegészítő jegyzőkönyvét,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Szíriai Arab Köztársaság közötti együttműködési megállapodás kiegészítő jegyzőkönyvét a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv [3] 5. cikkében előírt értesítést a Tanács elnöke küldi meg.

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1988. november 21-én.

a Tanács részéről

az elnök

Th. Pangalos

[1] HL C 290., 1988.11.14.

[2] HL L 269., 1978.9.27., 2. o.

[3] HL L 327., 1988.11.30., 64. o.

--------------------------------------------------
A Tanács határozata

(1988. november 21.)

az Európai Gazdasági Közösség és Izrael Állam között létrejött megállapodáshoz csatolt negyedik kiegészítő jegyzőkönyvének elfogadásáról

(88/596/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 238. cikkére,

tekintettel a Bizottság ajánlására [1],

tekintettel az Európai Parlament hozzájárulására [2],

mivel az 1975. május 11-én Brüsszelben aláírt, az Európai Gazdasági Közösség és Izrael Állam között létrejött megállapodáshoz [3] csatolt negyedik kiegészítő jegyzőkönyvet jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és Izrael Állam között létrejött megállapodáshoz csatolt negyedik kiegészítő jegyzőkönyvet a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv 8. cikkében előírt értesítést a Tanács elnöke küldi meg [4].

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1988. november 21-én.

a Tanács részéről

az elnök

Th. Pangalos

[1] HL C 104., 1987.4.21., 8. o.

[2] HL C 290., 1988.11.14.

[3] HL L 136., 1975.5.28., 3. o.

[4] HL L 327., 1988.11.30., 56. o.

--------------------------------------------------
Hivatalos Lap L 327 , 30/11/1988 o. 0051 - 0051

finn különkiadás fejezet 11 kötet 14 o. 0184

svéd különkiadás fejezet 11 kötet 14 o. 0184



A Tanács határozata (1988. november 21.) az Európai Gazdasági Közösség és az Izrael Állam közötti pénzügyi együttműködésről szóló jegyzőkönyv elfogadásáról (88/597/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre, és különösen annak 238. cikkére, tekintettel a Bizottság ajánlására, tekintettel az Európai Parlament hozzájárulására [1], mivel az Európai Gazdasági Közösség és Izrael Állam közötti pénzügyi együttműködésről szóló jegyzőkönyvet jóvá kell hagyni, A KÖVETKEZŐKÉPPEN HATÁROZOTT: 1. cikk Az Európai Gazdasági Közösség és Izrael Állam közötti pénzügyi együttműködésről szóló jegyzőkönyvet a Tanács a Közösség nevében jóváhagyja. A jegyzőkönyv szövegét csatolták e határozathoz. 2. cikk A jegyzőkönyv [2] 13. cikke (1) bekezdésében előírt értesítést a Tanács elnöke küldi meg. 3. cikk Ez a határozat az Európai Közösségek Hivatalos Lapjában való kihirdetését követő napon lép hatályba. Kelt Brüsszelben, 1988. november 21-én. a Tanács részéről az elnök Th. Pangalos [1] HL C 290., 1988.11.14. [2] HL L 327., 1988.11.30., 56. o. --------------------------------------------------
A Tanács határozata

(1988. december 21.)

az Európai Gazdasági Közösség és Hongkong között létrejött, a textiltermékek kereskedelméről szóló megállapodás módosításáról szóló kölcsönösen elfogadott jegyzőkönyv ideiglenes alkalmazásáról

(88/666/EGK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az 1986. október 2-án parafált, az Európai Gazdasági Közösség és Hongkong között létrejött, a textiltermékek kereskedelméről szóló megállapodást a megkötéséhez szükséges eljárások befejezéséig, a Bizottság részéről a 88/213/EGK határozattal [1] összhangban 1987. január 1-je óta ideiglenesen alkalmazzák;

mivel a Kombinált Nómenklatúra bevezetésére tekintettel az említett megállapodás biztosítja bizonyos kategóriákban a kontingensek mennyiségi kiigazításainak lehetőségét;

mivel a Közösség és Hongkong közötti megbeszéléseket követően, 1988. július 29-én egy kölcsönösen elfogadott jegyzőkönyvet parafáltak a megállapodásban a 7. és 78. kategóriába tartozó termékek kontingenseinek módosításáról;

mivel a kölcsönösen elfogadott jegyzőkönyvet ideiglenesen 1988. január 1-jei hatállyal kell alkalmazni a megállapodás és a kölcsönösen elfogadott jegyzőkönyv megkötéséhez szükséges eljárások befejezésig és Hongkong részéről való viszonosságon alapuló ideiglenes alkalmazása esetén,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és Hongkong között létrejött, a textiltermékek kereskedelméről szóló megállapodást módosító kölcsönösen elfogadott jegyzőkönyvet 1988. január 1-jei hatállyal ideiglenesen kell alkalmazni az annak megkötéséhez szükséges eljárások befejezéséig és Hongkong részéről való viszonosságon alapuló ideiglenes alkalmazása esetén.

A kölcsönösen elfogadott jegyzőkönyv szövegét csatolták e határozathoz.

2. cikk

A Tanács felkéri a Bizottságot, hogy szerezze meg Hongkong kormányának hozzájárulását az 1. cikkben említett kölcsönösen elfogadott jegyzőkönyv ideiglenes alkalmazásához és értesítse erről a Tanácsot.

Kelt Brüsszelben, 1988. december 21-én.

a Tanács részéről

az elnök

V. Papandreou

[1] HL L 97., 1988.4.14., 1. o.

--------------------------------------------------